L’Agrupació Musical Los Silos i la seua Escola de Música llancen el VII Campament Musical Los Silos
2025-07-24

L’Agrupació Musical Los Silos, i l’Escola de Música Los Silos faran que la primera setmana del mes de juliol siga una de les més divertides i, alhora, més musicals de l’any, per als xiquets i les xiquetes que s’apunten a gaudir del seu Campament Musical.

De l’1 al 6 de juliol, l’entitat burjassotera proposa passar uns dies diferents dins de les vacances escolars dels més menuts de la casa; dies en què gaudiran d’activitats a l’aire lliure, del treball en equip i, per suposat, de la bona música amb classes en les quals aprendran a perfeccionar la tècnica dels instruments que toquen.

Enguany, el VII Campament Musical Los Silos es desplaçarà fins a la localitat de Benigànim, concretament a l’Alberg de la Torreta del Marqués.

Els interessats a formar part d’aquesta activitat han de posar-se en contacte amb l’Agrupació Musical Los Silos en la seua seu, en el Passeig de Concepción Arenal o bé a través de les seues xarxes socials.